Selänne: Terä oli kuin veitsi - verenvuoto pelotti | Jääkiekko | Iltalehti.fi
Selänne: Terä oli kuin veitsi - verenvuoto pelotti
Lauantai 20.12.2008 klo 13.04 Heti pelin ensimmäisessä vaihdossa avohaavan reiteensä saaneen Selänteen sairasloman pituus ei vielä tiedossa. Vasempaan reiteensä avohaavan perjantain NHL-jääkiekkokierroksella saaneen Teemu Selänteen sairausloman pituus selvinnee sunnuntaina. Hän menee lauantaina Anaheimissa magneettikuvaukseen.Selänteen reiteen tuli viilto hänen omasta luistimestaan laitakamppailussa, kun Edmontonin Denis Grebeshkov taklasi Anaheim-hyökkääjää ensimmäisen erän alussa. Selänne autettiin jäältä, eikä hän palannut enää kentälle.- Magneettikuvaus kertoo, joudunko leikkaukseen vai en. Tämä oli huonoa onnea, mutta asiat voisivat olla huonomminkin, Selänne sanoi Orange County Register -lehdelle.Selänteelle annettiin ensiapua pukukopissa, ja lääkäri sai verenvuodon lopulta tyrehtymään. Tarkemmat tutkimukset tehdään vasta Anaheimissa, jonne Selänne matkaa Edmontonista lauantaina.- Huomasin heti tilanteen jälkeen, että jalkaan tuli viilto. Runsas verenvuoto oli pelottavaa, ja sitä ei saatu heti loppumaan, Selänne kertoi.- Luistimen terä on kuin veitsi, hän jatkoi.Selänteen vamma palautti mieliin hänen seuratoverinsa Corey Perryn samankaltaisen loukkaantumisen viime kaudelta. Perry leikattiin, ja hän joutui kuuden viikon sairauslomalle.- Näin verta hänen sukassaan ja ajattelin, että tämä ei tiedä hyvää. En toivo sellaista kenellekään, Perry sanoi.Selänne ehti pelata vain 14 sekuntia uransa 1 100. NHL-runkosarjaottelussa. STT